ซ็อท

ซ็อทเป็นบริษัทผลิตภัณฑ์นม เริ่มตั้งที่แมร์ทิงเงิน เยอรมนี ใน ค.ศ. 1926ซ็อทมีผลิตภัณฑ์ต่าง ๆ จากนม รวมถึงนม เนยแข็ง ครีม และโยเกิร์ต ที่ตั้งโรงงานใหญ่อยู่ที่แมร์ทิงเงิน (บาวาเรีย) โรงงานผลิตอื่น ๆ ตั้งอยู่ที่กึนทซ์บวร์ค เยอรมนี โปแลนด์: ออปอแล กวอกอวอ (ใกล้ทอรูน) และราชีบุร์ช โรงงานผลิตที่บอสเนียและเฮอร์เซโกวีนา (กราดาชัตส์) ตั้งเมื่อ ค.ศ. 2013
มียอดขายทั้งหมดประมาณ 894 ล้านยูโร ผลิตอาหารนม 951 ล้านกิโลกรัม มีพนักงาน 2,120 คน ใน ค.ศ. 2013 ซ็อทเป็นบริษัทที่ใหญ่ที่สุดบริษัทหนึ่งในยุโรปที่ผลิตผลิตภัณฑ์ต่าง ๆ จากนมและเป็นบริษัทผู้นำด้านผลิตภัณฑ์นมบริษัทหนึ่งในโปแลนด์
ซ็อทมีผลิตภัณฑ์จำหน่ายทั่วโลกมากกว่า 75 ประเทศและมีสำนักงานขายในเช็กเกีย สโลวาเกีย ฮังการี และสิงคโปร์ และมีสำนักงานใหญ่ที่รัสเซีย
โรงงานแม่ของกลุ่มซ็อทตั้งอยู่ที่แมร์ทิงเงิน เป็นโรงงานผลิตโยเกิร์ต ขนมหวานและเนยมอซซาเรลลา โรงงานผลิตอื่น ๆ ในเยอรมนีอยู่ที่กึนทซ์บวร์ค (บาวาเรีย) เน้นหนักไปด้านเนยแข็งประเภทแข็งและค่อนข้างแข็ง เนยแข็งพร้อมส่วนประกอบอื่น ๆ และผลิตภัณฑ์ประเภทผงต่าง ๆ
ที่โปแลนด์โรงงานผลิตของซ็อทตั้งอยู่ที่ ออปอแล กวอกอวอ และ ราซิบอร์ส ซ็อทโปแลนด์ผลิตโยเกิร์ตผลไม้ ผลิตภัณฑ์ธรรมชาติ ของหวาน เครื่องดื่มและครีมเนยทวาร็อก
ที่บอสเนียและเฮอร์เซโกวีนา กราดาชัตส์ เน้นการผลิตนมยูเอชที ผลิตภัณฑ์ธรรมชาติ และเครื่องดื่ม
เครื่องให้ความร้อนด้วยเศษไม้ให้พลังงานแก่โรงงานที่ แมร์ทิงเงิน (เยอรมนี)
ตั้งแต่เดือนตุลาคม 2012 ซ็อท ได้มีกิจกรรมร่วมกับนักศึกษาที่ริเริ่มโครงการ ปลูก –ต้นไม้ –เพื่อ-โลกเรา (ก่อตั้ง ค.ศ. 2007) โดยจัดงาน "ซ็อท อบรมศึกษา ปลูก –ต้นไม้ –เพื่อ-โลกเรา" เป็นระยะ ๆ สม่ำเสมอ เป็นการแนะนำ สอนสนุก ๆ ให้เด็ก ๆ เพื่อให้เรียนรู้การทำตัวที่ไม่ทำลายสภาพอากาศและป้องกันสิ่งแวดล้อมธรรมชาติ
ตั้งแต่ภาคเรียน 2009/2010 ซ็อท เป็นผู้สปอนเซอร์ กิจกรรม "เด็ก ๆ วิ่งเพื่อเด็ก" (คำขวัญ: เคลื่อนไหวเพื่อประโยชน์) โดยทำเพื่อ หมู่บ้านฉุกเฉินช่วยเหลือเด็ก ของเยอรมนีและและทั่วโลก ได้ร่วมจัดกิจกรรมนี้ด้วยใจรักและพัฒนายั่งยืน ทำให้สาธารณชนสนใจเรื่องการศึกษาด้านอาหาร การออกกำลังกาย และกิจกรรมเพื่อสังคมมากขึ้น
จุดสนใจใหญ่สองจุดของผู้บริโภคชาวเยอรมัน คือ "ทราบว่ามาจากไหน และมีอะไรอยู่ข้างใน" ซ็อท ได้ มอบหมายให้ สถาบัน ฟอร์ซ่า ทำการค้นคว้า ได้ผลว่า ผู้บริโภคชาวเยอรมัน 85% ถือว่าเป็นสิ่งสำคัญมากที่ อาหารต้องปลอดการเปลี่ยนยีน ข้อนี้สำคัญมากสำหรับซ็อท ที่ แมร์ทิงเงิน เพราะฉะนั้น "ซ็อททาเร็ลลา" และ "ไบเอิร์นทาเลอร์" จึงเปลี่ยนการผลิต โดย "รับประกันปลอดการเปลี่ยนยีน และ ปลอดส่วนผสมที่มาจากต่างประเทศ"
โปรแกรม "นมคุณภาพเยี่ยมด้วยใจรักของซ็อท" ในขั้นแรกหมายถึงผลิตภัณฑ์ประเภทนมทั้งหมดของซ็อทในเยอรมนี โดยโปรแกรมนี้ ซ็อทได้วิวัฒนาการหลักการที่จะเปลี่ยนแปลงใช้ได้นานาชาติ ในโปแลนด์ เช็กเกีย และ บอสเนียและเฮอร์เซโกวีนาในปีหน้า พร้อมกับผู้ผลิตนมต่าง ๆ ซ็อท ตระหนักถึงมาตรการทั้งเล็กและใหญ่ในการทำกสิกรรมที่อยู่รอดได้และพัฒนายั่งยืนในอนาคต โดยพิจารณาองค์ประกอบต่าง ๆ ของโปรแกรมนี้
ตั้งแต่ ค.ศ. 2010 พนักงานของซ็อท ได้ร่วมงานกับ "รถโยฮันนิเทอร์แจกของคริสต์มาส" นำความรู้สึกสุขสันต์ วันคริสต์มาส (ห่อของขวัญให้แปลกใจ เช่น ของเล่นเด็ก ฯลฯ) แก่ครอบครัวที่ยากไร้ในยุโรปตะวันออก ตั้งแต่ปี 2012 เด็ก ๆ ในโรงเรียนอนุบาล ในสถานเลี้ยงเด็กกลางวันและในโรงเรียนที่แมร์ทิงเงิน ได้มีโอกาสร่วมกิจกรรมที่ซ็อท จัดขึ้น ทุก ๆ ปี ซ็อทจะอุดหนุนกิจกรรมนี้โดยจัดหารถบรรทุกและคนขับเข้าร่วม
มอนเท เป็นยี่ห้อของซ็อทยี่ห้อหนึ่ง ที่มีชื่อเสียงมากทั่วโลก มีขายในประเทศต่าง ๆ มากกว่า 40 ประเทศ มอนเท เป็นของหวานประกอบด้วยครีมนม เฮเซลนัทและช็อกโกแล็ต ผลิตภัณฑ์ มอนเท มีดังนี้:
ซาห์นเน่โยเกิร์ตของซ็อท เป็นโยเกิร์ตครีมชื่อดังในเยอรมนีและออสเตรีย โยเกิร์ตครีมมีหลายชนิดและหลายรส
ซ็อททาเร็ลลา เป็นยี่ห้อเนยแข็งมอซซาเรลลาของซ็อท ผลิตจากนมที่ปลอดการเปลี่ยนยีน และปลอดส่วนผสม ที่มาจากต่างประเทศ ซ็อททาเร็ลลา มีขายน้ำหนักต่าง ๆ กันและหลายรส
โยโกเบลล่าเป็นยี่ห้อชื่อดังของซ็อทและเป็นผู้นำในตลาดโยเกิร์ตในโปแลนด์
ในการโฆษณาเผยแพร่ทางโทรทัศน์ มีผู้มีชื่อเสียงมาร่วมฉลองด้วย เช่น มักซ์ กราฟ และ โรแบร์โท บลังโก ใน ค.ศ. 2010 ทางบริษัทได้ให้ผู้รักษาประตูฟุตบอลเยอรมัน เรเน อาดเลอร์ และ ริโค น้องชายให้ช่วยเผยแพร่ยี่ห้อ มอนเทใน ค.ศ. 2013 ซ็อทได้เปลี่ยนทูตตราสินค้า เป็น "มอนเท" ตั้งแต่นั้นมา ฟิลิพ เคอสเทอร์ แชมพ์โลกวินด์เซิร์ฟ และน้องสาว คีร่า เป็นผู้โฆษณาเผยแพร่ "มอนเท"ใน ค.ศ. 2013 ที่โปแลนด์ มีการแนะนำให้รู้จัก มอนเท เชอร์รี และ มอนเท ครันชี ผู้เผยแพร่ คือดาววอลเลย์บอลของโปแลนด์ บาร์ทอสส์ คูเรค นับเป็นครั้งที่สองที่บาร์ทอสส์ รับหน้าที่โฆษณาซ็อท มอนเทซาบา วัสทาค นักดนตรีฮังการี เป็นตัวแทนยี่ห้อซ็อทในฮังการีตั้งแต่ปี 2013
ผลิตภัณฑ์ของซ็อทได้รับรางวัลจากสถาบันอิสระต่าง ๆ เป็นประจำ เช่น รางวัลเกียรตินิยมสหพันธรัฐ พรายแมกซ์ รวมทั้งเหรียญทอง เหรียญเงิน และเหรียญทองแดงของสมาคมกสิกรรมเยอรมัน (DLG)
ไซต์บริษัท
แบรนด์